Foto: Facebook



MATE Rimac danas je na svom Facebook profilu objavio fotografiju na kojoj su zaposlenici Rimac Automobila i četiri vozila iz njihove proizvodnje.



Uz to, Rimac je napisao i ironičnu poruku kojom ismijava sve koji tvrde da je cijela priča oko Rimac Automobila izmišljena.



Ironični Rimac: "Svi ionako dobro znaju da je to prodavanje magle"



"Da, uspjeli smo skupiti 100 statista i poduplati ih u fotošopu. Ostalih 50 su potplaćeni domari, čistačice i studenti koji glume da nešto rade. Također su ovdje i nepostojeći auti za nepostojeće kupce- šteta što na sliku nije stalo i sve što se unutra radi – ali svi ionako dobro znaju da je to jedno veliko ništa - prodavanje magle", napisao je Rimac.



U nastavku je tekst na engleskom u kojem navodi da je u šest godina od "naivnog klinca iz garaže" dogurao do tima od preko 250 ljudi koji sudjeluju u kreiranju promjena u autoindustriji.



Da podsjetimo, legendarni proizvođač automobila Aston Martin nedavno je objavio da će baterijski set za njihov model AM-RB 001 isporučivati tvrtka Rimac Automobili.



Taj posao ogromno je priznanje za Rimac Automobile i potvrda da su u samom svjetskom vrhu automobilske industrije.



Tekst se nastavlja ispod oglasa